Lapin lennosto

Lapin lennosto (LAPLSTO, aikaisempi lyhenne LapLsto) on yksi Suomen ilmavoimien valmiusyhtymistä ja joukko-osastoista, jonka päätukikohta on Rovaniemen lentoasemalla. Toiminta-alueena lennostolla on Pohjois-Suomi. Lennoston päätehtävät ovat pohjoisen maanpuolustusalueen ilmatilan vartioiminen ja puolustaminen sekä maajoukkojen tukeminen. == Yleistietoa == 2000-luvun alusta lennoston pääkalustona on ollut F/A-18 Hornetit, joista ensimmäiset neljä lennosto vastaanotti tammikuussa 1999. Tyyppikoulutus aloitettiin välittömästi ja operatiivinen valmius vaihtui vuonna 2000 Drakenista Hornetiin. Lennosto kouluttaa johtokeskus- ja taistelunjohtoaliupseereita, apumekaanikkoja, sotilaskuljettajia ja ilmataisteluasemiehiä. Lapin lennoston varusmiehet ovat hallinnollisesti Jääkäriprikaatin alaisuudessa. Koulutuksesta vastaa Lapin lennosto yhteistyössä Jääkäriprikaatin ja Ilmasotakoulun kanssa. Yhdysvaltojen kanssa vuonna 2023 solmitussa DCA-sopimuksessa sovitaan, että Lapin lennoston lentotukikohta annetaan tarvittaessa Yhdysvaltojen käyttöön. ==Historia== Lennoston perinteet katsotaan alkaneen Lento-osasto 4:n perustamisesta 1. lokakuuta 1918. Osaston tehtävänä oli kaukotiedustelu ja ilmapommitukset. Osasto nimettiin 1. tammikuuta 1938 lentorykmentti 4:ksi ilmavoimien organisaatiouudistuksessa. Rykmentti osallistui talvi-, jatko- ja Lapin sotaan, kunnes sotien jälkeen pommikoneista rauhansopimuksen ehtojen mukaisesti luovuttiin.Palokangas, Marko (toim.) s. 278 Hävittäjäkalustolla varustettu rykmentti jatkoi koulutustehtävissä, kunnes sen nimi muutettiin 1. joulukuuta 1952 1. lennostoksi ja edelleen 1. tammikuuta 1957 Hämeen lennostoksi. Lennoston Gnatit korvattiin 1972 alkaen Saab 35 Draken- hävittäjillä, kun ensimmäiset kaksi konetta laskeutuivat Luonetjärvelle 2. toukokuuta 1972.Myllylä, Ismo s. 168 Lennosto siirtyi Tikkakosken Luonetjärveltä Rovaniemelle 1.–20. elokuuta 1973Myllylä, Ismo s. 143 ja se sai uuden sijoituspaikkansa mukaisesti nimekseen 6. joulukuuta 1974 Lapin lennosto.Myllylä, Ismo s. 153 Lennoston organisaatioon kuuluva 5. Pääjohtokeskus otti uuden nimensä Viestikeskus 5:n tilalle käyttöön 1990-luvun alkupuolella. Puolustusvoimauudistuksessa pääjohtokeskus siirtyi uuden Ilmaoperaatiokeskuksen alaisuuteen ja hävittäjäkalustoa keskitettiin Pirkkalasta Rovaniemelle. Lennoston varusmieskoulutus siirtyi maavoimille. == Kokoonpano == Lennostoa komentaa eversti Tuukka Karjalainenja hänen johtamisen apuna toimii esikunta (LAPLSTOE). Esikuntaa johtaa esikuntapäällikkö. Esikunnassa työskentelee taloushallinnon, henkilöstöhallinnon, liikunnan, tekniikan, turvallisuuden ja kiinteistöhuollon asiantuntijoita. Lennoston toimeenpanevina osina ovat: === Hävittäjälentolaivue 11 === Hävittäjälentolaivueen 11 (HÄVLLV 11) pääkalusto ovat F/A-18 Hornet -hävittäjät. Suomen ensimmäiset uudet Lockheed Martin F-35A Lightning II -monitoimihävittäjät saapuvat Lapin lennostoon vuonna 2026. Ensimmäisenä saapuu 2-6 hävittäjää. Lapin lennostossa on jo aloitettu muutostyöt uusien hävittäjien saapumisen johdosta. === 5. pääjohtokeskus === 5\. pääjohtokeskus (5. PÄÄJOKE) vastaa Lapin lennoston alueen ilmavalvonnasta. Alueen eri puolilla sijaitsee tutka-asemia. === Lentotekniikkalaivue === Lentotekniikkalaivue (LTEKNLV) tarkistaa, huoltaa ja tarvittaessa vikakorjaa F/A-18 -Hornet -hävittäjät. Se ylläpitää myös pelastusvalmiutta aina kun hävittäjät ovat ilmassa. === Viestitekniikkakeskus === Viestitekniikkakeskus (VTK) tuottaa valvonta- ja johtamisjärjestelmäpalvelut Lapin lennostolle. ==Perinteet== Joukko-osaston perinnepäivää vietetään lokakuun 1. päivänä. Hävittäjälentolaivue 11:n laivuetunnuksessa on musta visentti. Lapin Lennoston perinteitä vaalii myös Lapin Lennoston Kilta, joka kuuluu Ilmavoimien Kiltaliittoon. == Komentajat == Lennoston komentajina ovat olleetPalokangas, Marko (toim.) s. 279: ;1. lennosto (1952) * everstiluutnantti T. Meller 1952 – 1955 * everstiluutnantti Yrjö Malmari 1955 – 1957 ;Hämeen lennosto (1.1.1957) * everstiluutnantti Yrjö Malmari 1955 – 1957 * everstiluutnantti Reino Turkki (1913–1968) 1957 – 1960 * eversti Georg-Erik Strömberg (1918–2007) 1961 – 1963 * eversti Aimo Huhtala (1920–1994) 1963 – 1969 * eversti Teppo Suonperä (1929–1973) 1969 – 1973 * eversti Rauno Meriö (s. 1933) 1973 – 1974 ;Lapin lennostoSuomen ilmavoimat 80 vuotta s. 25 * eversti Rauno Meriö 1974 – 1975 * eversti Pertti Jokinen (s. 1936) 1. lokakuuta 1975 – 31. maaliskuuta 1983 * eversti Väinö Rajamäki (s. 1937) 1. huhtikuuta 1983 – 31. maaliskuuta 1987 * eversti Pekka Kanninen (s. 1942) 1. huhtikuuta 1987 – 31. heinäkuuta 1994 * eversti Osmo Tolvanen (s. 1947) 1. elokuuta 1994 – 31. heinäkuuta 1995 * eversti Sippo Ryynänen (s. 1950) 1. elokuuta 1995 – 2001 * eversti Jarkko Numminen (s. 1954) 2001 – 2004 * eversti Jarmo Lindberg (s. 1959) 2004 – 2005 * eversti Lauri Puranen (s. 1959) 2005 – 2008 * eversti Kari Tuomi (s. 1960) 2009 – 2011 * eversti Harri Leppälaakso (s. 1962) 1.1.2012 – 30.6.2014 * eversti Jukka Ahlberg (s. 1964) 1.7.2014 – 31.12.2015 * eversti Mikko Kauppala 1.1.2016 – 30.6.2018 * eversti Antti Koskela 1.7.2018 – 31.12.2020 * eversti Tuukka Karjalainen 1.1.2021 – 31.12.2023 * eversti Saku Joukas 1.1.2024 alkaen == Lähteet == * * * === Viitteet === == Aiheesta muualla == * Lapin Lennosto Puolustusvoimat Luokka:Suomen ilmavoimien nykyiset joukko-osastot ja yksiköt Luokka:Rovaniemi